Što vidite?
Većina vas vidi brijačnicu,
ali ja ovdje vidim priliku:
priliku za zdravlje,
priliku za pravičnost u zdravlju.
Za crnce brijačnica nije samo mjesto
gdje se možete ošišati ili obrijati bradu.
Brijačnica je nešto puno više.
Povijesno gledano, brijačnica je bila utočište za tamnopute muškarce.
Ona je mjesto kamo idemo radi prijateljstva,
solidarnosti i utjehe.
Ona je mjesto gdje možemo pobjeći od stresa,
od mukotrpnog posla
i ponekad od vlastita četiri zida.
Brijačnica je mjesto gdje se ne moramo brinuti
o tome kako nas vanjski svijet percipira.
Ona je mjesto gdje se ne osjećamo ugroženo,
niti mi ikoga ugražavamo.
Ona je mjesto vjernosti i povjerenja.
Zbog navedenih razloga
je brijačnica mjesto gdje bez straha možemo biti onakvi kakvi jesmo
i jednostavno ... razgovarati.
Čavrljanje, razgovor o poslu, razgovor kao takav
je srž brijačnice za crnce.
Sjećam se kako sam s ocem išao u brijačnicu dok sam bio dijete.
Svake druge subote smo išli u brijačnicu gospodina Mikea.
Uvijek bi nailazili na iste ljude
svaki put kada bi i mi došli.
Čekali bi svog omiljenog brijača,
ili bi jednostavno upijali atmosferu.
Sjećam se veselog pozdrava koji bi nas toplo dočekao,
svaki put kada god bi došli.
Rekli bi mome ocu "Hej oče."
Bio je mjesni župnik, i ponašali su se prema njemu kao prema slavnoj osobi.
"Zdravo mladi momče, kako smo?"
pitali bi mene,
i tako bih se i ja osjećao posebno.
Opseg tema razgovora je zaista bio ogroman.
Pričalo bi se o politici, sportu i glazbi
te o vijestima iz svijeta, zemlje,
ili iz susjedstva.
Bilo je i razgovora o ženama,
i o tome kako je biti tamnoput muškarac u Americi.
Ali često su pričali i o zdravlju.
Razgovori o zdravlju su bili dugi i dubokosežni.
Često bi prepričavali savjete liječnika,
kako moraju smanjiti unos soli,
kako moraju jesti manje pržene hrane,
kako moraju prestati pušiti
ili kako moraju smanjiti stres.
Razgovarali su o raznim načinima kako smanjiti stres,
recimo pomoću jednostavnijeg ljubavnog života.
(Smijeh)
Razni načini kako smanjiti krvni tlak.
Često se razgovaralo o visokom krvnom tlaku.
Naime, 40 posto crnaca pati od visokog krvnog tlaka.
To znači da skoro svaki crnac
ili pati od visokog krvnog tlaka
ili poznaje nekoga tko pati od visokog tlaka.
Ponekad bi se u brijačnici vodili razgovori
o tome što se može dogoditi ako se visoki krvni tlak
ne shvati dovoljno ozbiljno.
"Jesi čuo za Jimmyja? Imao je moždani udar."
"Jesi čuo za Eddieja? Umro je prošli tjedan.
Snažan srčani udar.
Imao je 50 godina."
Više crnaca umire od visokog tlaka nego od bilo čega drugoga,
unatoč desetljećima napretka u zdravstvu. Znanost je pokazala
kako se smrt od visokog krvnog tlaka može sprijećiti
pravovremenom dijagnozom i odgovarajućim liječenjem.
Zašto je onda visok tlak toliko smrtonosniji za crnce?
Zato što se često nažalost visok tlak ne liječi uopće
ili nedovoljno liječi kod crnaca,
djelomice i radi slabog angažmana oko primarnog zdravstvenog osiguranja.
Crnci, naročito oni sa visokim krvnim tlakom,
prije neće imati svog liječnika opće prakse
nego bilo koja druga grupa.
Ali zašto?
Naša najnovija istraživanja o zdravlju kod crnaca
su otkrila kako mnogi povezuju ordinaciju sa strahom,
nepovjerenjem,
nepoštivanjem,
i nepotrebnom neugodom.
Liječnička ordinacija je samo mjesto gdje idemo kada nam nije dobro.
A kada i odemo, možemo čekati satima,
samo kako bi nam postavljali neugodna pitanja
i kako bi nas pregledavala stoička osoba u bijeloj kuti
koja vam može posvetiti 10 minuta
i koja ne vrednuje razgovor.
Stoga nije ni čudo što se nekima ne da time gnjaviti
te preskaču cijeli postupak odlaska liječniku,
naročito ako se dobro osjećaju.
No u tome i jest problem.
Možete se dobro osjećati,
dok vam visok krvni tlak razara vitalne organe.
Ovo je Denny Moe,
vlasnik brijačnice Denny Moe's Superstar Barbershop u Harlemu.
Imao sam dovoljno sreće da je Denny moj brijač zadnjih osam godina.
Jednom mi je rekao
"Znaš Doc,
dosta crnaca vjeruje svojim brijačima više nego vlastitim liječnicima."
To me zaista iznenadilo,
na prvu,
ali više ne toliko ako malo o tome razmislite.
Crnci većinom svoje brijače
imaju u prosjeku jednako dugo kao ja Dennyja,
otprilike osam godina.
Crnac odlazi svom brijaču otprilike svaki drugi tjedan.
Ne samo da vjerujete svom brijaču što se tiče izgleda i stila,
nego mu povjeravate svoje tajne, pa nekada i svoj život.
Denny, kao mnogi brijači, je mnogo više nego samo umjetnik,
biznismen i osoba od povjerenja.
On je vođa i stravstveni zagovarač općeg dobra u svojoj zajednici.
Kada sam prvi put ušetao u Dennyjevu brijačnicu,
nije mi samo ošišao kosu.
On je također orkestrirao registraciju birača
kako bi dao glas svojim mušterijama i zajednici.
Sa takvim aktivizmom,
i ulaganjem u zajednicu koji su tipični za crnačku brijačnicu,
naravno da je brijačnica savršeno mjesto
za razgovor o visokom krvnom tlaku i drugim zdravstvenim brigama u zajednici.
Prvo, brijačnica se ne nalazi u medicinskom okruženju,
i stoga ne nosi svu negativnu psihološku prtljagu
koja dolazi s time.
Kada ste u brijačnici,
vi ste na svom području, i vi ste među prijateljima
koji dijele vašu povijest,
vašu borbu i vaše zdravstvene rizike.
Drugo, zato što je brijačnica mjesto spajanja,
lojalnosti i povjerenja,
to je mjesto gdje ste otvoreniji za razgovor o zdravlju
i posebno o visokom krvnom tlaku.
Naposljetku,
razgovori o visokom krvnom tlaku imaju sve elemente dobrog razgovoru u trgovini:
stres i visoki krvni tlak,
hrana i visoki krvni tlak,
veze i visoki krvni tlak,
i da, kako je to biti crnac u Americi
i visoki krvni tlak.
Ali možete učiniti mnogo više nego samo razgovarati o tlaku
dok ste u brijačnici.
Možete poduzeti konkretne korake.
Imamo priliku surađivati sa Denny Moeovima ovoga svijeta
i osnažiti zajednice kako bi obratili pažnju na zdravstvene nepravde
koje djeluju na iste te zajednice.
Kad su se pretrage visokog krvnog tlaka proširile od klinika i bolnica
na zajednice u 60-ima i 70-ima,
crni doktori poput Dr. Eli Saunders u Baltimore-u
i Dr. Keith Ferdinand-a u New Orleans-u
su bili na čelu donošenja promocije zdravstva zajednicama
u urbanim crnačkim četvrtima.
Ovi pioniri su utrli put mom profesionalnom putovanju
sa brijačnicama i zdravljem,
koje je započelo u Chicagu u medicinskoj školi.
Prvi istraživački projekt na kojem sam radio kao student medicine
bio je pomoći dizajnirati zdravstvene intervencije
koje će privući crnce.
Proveli smo oko tucet fokus grupa
sa širokim dijapazonom crnih ljudi,
i saznali smo da za njih,
zdrav je značilo biti smatran zdravim isto toliko
koliko je značilo osjećati se zdravim,
i da osjećati se dobro je bilo isto kao i izgledati dobro.
Ovaj rad je doveo do razvoja Projekta Bratstva,
klinika zajednice koju je osnovao Dr. Eric Whitaker
koja je pružala zdravstvenu zaštitu po mjeri za crnce.
Dio te zaštite po mjeri
je uključivao imati brijača u prostorijama
kako bi se nagradili ljudi koji su došli za potrebno zdravstvo
sa besplatnim šišanjem,
kako bi dali ljudima do znanja da smo i mi cijenili kako izgledaju
a ujedno kako se i osjećaju,
i da ono što je važno za njih je također važno za nas.
No, dok postoji samo jedan Projekt Bratstva,
postoji tisuće brijačnica
gdje se sjecište zdravlja i frizure mogu njegovati.
Sljedeća stanica na mom putu bio je Dallas, Texas,
gdje smo saznali da brijači ne samo da su bili spremni
već su u potpunosti mogli zasukati rukave i sudjelovati
u pružanju potrebne zdravstvene usluge za poboljšanje zdravlja svojih klijenata
i njihove zajednice.
Složili smo tim izvrsnih brijača
te smo ih naučili kako se mjeri krvni tlak,
kako savjetovati svoje mušterije
i uputiti ih liječniku
kako bi im pomogli savladati visok tlak.
Brijači ne samo da su bili voljni učiniti to,
nego su bili i vraški dobri.
u periodu od tri godine,
brijači su preko tisuću puta mjerili krvni tlak, što je
rezultiralo time da je stotine crnaca bilo upućeno liječnicima
kako bi liječili visok tlak.
Ova partnerstva između brijača i liječnika
su rezultirala u povećanju od 20 posto broja muškaraca
koji su uspjeli postići ciljanu razinu krvnog tlaka
i pad od tri razine, u prosjeku,
u krvnom tlaku svakog sudionika.
Kada bi postigli isti rezultat
kod svakog crnca sa visokim krvnim tlakom u Americi,
spriječili bi 800 srčanih udara, 500 moždanih udara i 900
smrtnih slučaja uzrokovanih visokim tlakom,
u roku od godinu dana.
Naše iskustvo sa brijačnicama se nije nimalo promijenilo
u New Yorku, kamo me trenutno doveo moj put.
S izvanrednim timom sastavljenim od raznih ispitnih asistenata,
zdravstvenim djelatnicima i volonterima,
uspjeli smo postići partnerstvo sa više od 200 brijačnica
te ostalim obrtima u zajednici koje uživaju povjerenje
kako bi došli do preko 7000 crnaca starije dobi.
Ponudili smo im provjeru krvnoga tlaka i savjetovanje,
i to svakome od njih.
Zahvaljujući Denny Moeu
te mnoštvu drugih brijača i vođa zajednica
koji su imali zajedničku viziju mogućnosti i osnaživanja
kako bi napravili promjenu u svojim zajednicama,
ne samo da smo našim sudionicima uspjeli
sniziti krvni tlak,
nego smo uspjeli utjecati i na druge indikatore zdravlja.
Dakle, što vidite?
Što je vaša brijačnica?
Gdje se nalazi vaše mjesto
gdje ljudi zatečeni zajedničkim problemom
mogu pronaći zajedničko rješenje?
Kada pronađete to mjesto, iskoristite priliku.
Hvala vam.
(Pljesak)